Helsta ágreiningarefnið í samningaviðræðunum við ESB hefur verið um hvernig landamærum Írlands , sem er í Evrópusambandinu , við Norður-Írland , sem er hluti Bretlands , verði háttað eftir útgönguna . Ráðherrar flykktust á Downingsstræti í gær til að líta yfir samninginn og funduðu einn af öðrum með forsætisráðherranum . Mögulegt er að fleiri ráðherrar munu segja af sér embættum til að mótmæla samningnum en Jo Johnsson sagði af sér ráðherraembættinu síðastliðinn föstudag vegna óánægju með áform May varðandi Brexit . Þá hefur Boris Johnson , fyrrverandi utanríkisráðherra Bretlands og núverandi þingmaður , sagt að hann muni ekki samþykkja drögin og að ríkisstjórn May hafi mistekist að verja Bretland . Jafnvel þó Theresa May fái blessun ríkisstjórnarinnar þá er ljóst að slagurinn um að fá samninginn samþykktan í breska þinginu verði erfiður . Samkvæmt BBC er möguleiki á því að May reyni að endursemja um nýjan samning við Evrópusambandið . Líklegt þykir að tími hennar sem forsætisráðherra sé á enda ef ekki næst sátt við breska þingið , hvort sem það sé með nýrri kosningu eða að nýr forsætisráðherra verði valinn . Hér má fylgjast með beinni lýsingu breska ríkisútvarpsins frá framvindu Brexit-viðræðnanna í dag . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .